नोएडा: रविवार देर शाम सेक्टर 6 के इंदिरा गांधी कला केंद्र में हिंदु युवा वाहिनी नोएडा महानगर की समीक्षा बैठक की गई। हिंदु युवा वाहिनी के प्रदेश उपाध्यक्ष डॉ योगेंद्र सिंह राणा ने यह समीक्षा बैठक ली। बैठक में महानगर ईकाई ने प्रदेश उपाध्यक्ष को अपने काम की जानकारी दी। इस दौरान हिंयुवा की महानगर कार्यकारिणी का विस्तार भी किया गया। जिसमें सुनील मिश्रा को हिंयुवा नोएडा का वरिष्ठ उपाध्यक्ष, जसवंत सिंह, विक्रम सिंह को उपाध्यक्ष और रिंकू यादव को नोएडा महानगर का मंत्री बनाया गया। साथ ही नोएडा में अलग-अलग मंडलों के अध्यक्ष भी बनाए गए। पंकज शर्मा,मनोज जोशी, संतोष सेठ को मंडल अध्यक्ष बनाया गया है। इस दौरान महानगर अध्यक्ष अनुज राघव, महानगर प्रभारी कुलदीप शर्मा, महामंत्री मनीष नागर और संयोजक रजत शर्मा समेत भारी संख्या में हिंदु युवा वाहिनी के कार्यकर्ता शामिल हुए।
समीक्षा बैठक में महानगर ईकाई के संयोजक डॉ रजत शर्मा ने बताया कि महज 4 महीने में बहुत काम किया गया। शर्मा ने बताया कि नोएडा में कोरोना काल में महानगर ईकाई ने नोएडा अथॉरिटी से समन्वय बनाकर लोगों के हितों के लिए कई काम किए गए। इस दौरान महानगर अध्यक्ष अनुज राघव और महानगर प्रभारी कुलदीप शर्मा ने बताया कि जलपुरा में 1700 गायों की क्षमता का गौशाला बनवाया गया है। ईकाई के प्रभारी कुलदीप शर्मा ने बताया कि बहुत ही जल्द जलपुरा में गायों के लिए अस्पताल बनवाया जाएगा जिसके लिए जगह चिन्हित कर ली गई है।